Grŵp o gylchoedd lliwgar

Disgrifiad awtomatig**Logo gyda blodau mewn cylch

Disgrifiad  awtomatig**

**Mae’r rhestr wirio hon yn awgrymu camau a gweithgareddau y gall ysgolion eu cynnal i ddarparu’r gefnogaeth fwyaf effeithiol i blant y Lluoedd Arfog a chreu amgylchedd cyfeillgar i’r Lluoedd Arfog ar gyfer teuluoedd y Lluoedd Arfog. Dylid ei defnyddio i archwilio / adolygu ymarfer presennol eich ysgol, gosod nodau a chynllunio gweithgareddau i’r dyfodol. Mae’r camau gweithredu / gweithgareddau a amlinellir yn y rhestr wirio hon yn seiliedig ar dystiolaeth ffurfiol ac anffurfiol a gasglwyd drwy ymgynghori gydag aelodau o Rwydwaith SSCE Cymru ac enghreifftiau o arfer da, gan dynnu o gyfoeth o brofiad a chefnogaeth ar draws Cymru.**

**Mae wyth adran y rhestr wirio yn cyd-fynd â chynnwys Pecyn Gwaith i Ysgolion SSCE Cymru ac wedi’u rhannu yn ôl camau gweithredu / gweithgareddau a awgrymir yn gysylltiedig â chyflawni statws Efydd / Arian / Aur Ysgolion sy’n Cefnogi’r Lluoedd Arfog Cymru. Dylid dehongli’r cynnwys mewn ffordd sy’n gweddu eich lleoliad addysg ac yn berthnasol i anghenion eich pobl ifanc a phlant y Lluoedd Arfog.**

**Meini Prawf Hanfodol Ysgolion sy’n**

**Cefnogi’r Lluoedd Arfog Cymru**

Mae sawl maen prawf hanfodol yn gysylltiedig â chyflawni statws Efydd/

Arian/Aur Ysgolion sy’n Cefnogi’r Lluoedd Arfog Cymru. Mae’r rhain

wedi’u nodi isod mewn llythrennau bras a gyda seren (\*) drwy’r rhestr wirio.

**Efydd: 2.1.2, 3.1.2, 4.1.2, 8.1.3**

**Arian: 1.2.4, 2.2.7, 8.2.3**

**Aur: 2.3.1, 2.3.2, 8.3.2**

**Dyletswydd Cyfamod y Lluoedd Arfog**

O dan Ddyletswydd Cyfamod y Lluoedd Arfog mae rhwymedigaeth gyfreithiol ar rai cyrff cyhoeddus i roi’r sylw dyledus i egwyddorion y Cyfamod wrth arfer rhai swyddogaethau.

Mae adran 3 (addysg) y [Canllawiau Statudol ar Ddyletswydd Cyfamod y Lluoedd Arfog](https://www.gov.uk/government/publications/armed-forces-covenant-duty-statutory-guidance) yn rhoi manylion ynglŷn â phryd y dylid rhoi sylw dyledus i blant y Lluoedd Arfog.

**Adrannau:**  
3A – Cymuned y Lluoedd Arfog a gwasanaethau addysg a ariennir gan y wlad  
3B – Adnabod plant y Lluoedd Arfog  
3C – Derbyniadau  
3D – Cyrhaeddiad addysgol a’r cwricwlwm  
3E – Lles plant  
3F – Cludiant  
3G – Presenoldeb  
3H – Cymorth anghenion ychwanegol  
3I – Defnyddio cyllid Premiwm Disgybl y Lluoedd Arfog (Lloegr yn unig).

Trwy gydol y rhestr wirio hon, mae eitemau a allai fod yn gysylltiedig ag adrannau 3 Dyletswydd Cyfamod y Lluoedd Arfog wedi’u nodi *(e.e. “Dyletswydd Cyfamod y Lluoedd Arfog - 3C”)*

|  |  |  |
| --- | --- | --- |
| 1. **Y Lluoedd Arfog yng Nghymru** | | |
| Cyf. | Camau gweithredu / gweithgareddau Efydd a argymhellir | P6C3T1#y1 |
| 1.1.1 | Darllen adran 1 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am y Lluoedd Arfog yng Nghymru a sut maent yn effeithio ar blant y Lluoedd Arfog. |  |
| 1.1.2 | Ymgysylltu’n rheolaidd gyda phlant [tîm SSCE Cymru](https://sscecymru.co.uk/en/about-ssce-cymru/meet-the-team/) i gael mynediad at gefnogaeth, cyngor a gwybodaeth. |  |
| 1.1.3 | Sefydlu proses ar gyfer dosbarthu bwletin misol SSCE Cymru i deuluoedd y Lluoedd Arfog. |  |
| 1.1.4 | Sefydlu proses ar gyfer dosbarthu bwletin misol SSCE Cymru i staff ysgol. |  |
| 1.1.5 | Creu cyfleoedd i deuluoedd y Lluoedd Arfog i gymdeithasu ac ymgysylltu â’r gymuned leol, yn arbennig pan maent newydd symud i'r ardal. *(Dyletswydd Cyfamod y Lluoedd Arfog - 3E)* |  |
| 1.1.6 | Nodi staff yn yr ysgol sydd â chysylltiad â’r Lluoedd Arfog (cyn-filwr/cyn bersonél, priod, plentyn Milwr, Milwr Wrth Gefn) a gwneud yr aelodau staff hyn yn hysbys i blant y Lluoedd Arfog. |  |
| 1.1.7 | Cynnal holiaduron gyda rhieni plant y Lluoedd Arfog. |  |
| 1.1.8 | Dilyn @SSCECymru ar [Twitter (X)](https://twitter.com/SSCECymru) a [Facebook](https://www.facebook.com/people/SSCE-Cymru/100085033424658/) ac ymgysylltu gyda chynnwys (hoffi, rhannu). |  |
| 1.1.9 | Cofrestru i dderbyn Newyddlen Cyfamod y Lluoedd Arfog Cymru drwy gysylltu ag [armedforces@caerphilly.gov.uk](mailto:armedforces@caerphilly.gov.uk) |  |
| Cyf. | Camau gweithredu / gweithgareddau Arian a argymhellir | P6C3T1#y1 |
| 1.2.1 | Archwilio [Cyfeiriadur Cefnogaeth SSCE Cymru](https://www.sscecymru.co.uk/resources/directoryofsupport/default.htm)  am gysylltiadau defnyddiol**.** |  |
| 1.2.2 | Datblygu cysylltiadau ag unedau/canolfannau/personél Gwasanaeth yn yr ardal ac ymgysylltu â nhw yn aml, er mwyn bod yn ymwybodol o unrhyw symudiadau/ail-leoli a gynlluniwyd. |  |
| 1.2.3 | Mynychu Fforwm Lluoedd Arfog yr awdurdod lleol a / neu gyfarfodydd Partneriaeth Cyfamod Rhanbarthol. |  |
| **1.2.4\*** | Trefnu bod un o’r Timau Ymgysylltu â’r Lluoedd Arfog yn cynnal sesiwn gyda phlant y Lluoedd Arfog a’u cyfoedion. |  |
| 1.2.5 | Cyfathrebu â thîm cymorth lles yr uned/ganolfan leol / HIVE, er mwyn bod yn ymwybodol o'r gefnogaeth y gallant ei chynnig i blant y Lluoedd Arfog a’u teuluoedd yn yr ysgol. |  |
| 1.2.6 | Defnyddio cyfryngau cymdeithasol (Twitter (X), Facebook ac Instagram) i ddatblygu cysylltiadau/ rhwydweithiau a dod o hyd i beth sy’n digwydd yn lleol, yn rhanbarthol a chenedlaethol i gefnogi a hyrwyddo teuluoedd y Lluoedd Arfog a phlant y Lluoedd Arfog. Gweler [Cyfeiriadur Cefnogaeth SSCE Cymru](https://www.sscecymru.co.uk/resources/directoryofsupport/default.htm) am syniad o ba sefydliadau i’w dilyn ar y cyfryngau cymdeithasol. |  |
| 1.2.7 | Nodi aelod o gorff llywodraethu’r ysgol i gefnogi plant y Lluoedd Arfog. Efallai yr hoffech ystyried gwahodd aelod presennol o’r Lluoedd Arfog neu gyn-aelod o’r Lluoedd Arfog i fod yn rhan o gorff llywodraethu’r ysgol. Gall Swyddogion Lles yr Uned gynorthwyo â nodi cynrychiolydd priodol o’r Lluoedd Arfog. |  |
| 1.2.8 | Defnyddio [Adnodd 2 SSCE Cymru. TEMPLED: Cytundeb Ysgol Cyfamod y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) i osod ymrwymiadau clir i Gyfamod y Lluoedd Arfog, a chyhoeddi’r rhain ar wefan yr ysgol. |  |
| 1.2.9 | Ymgysylltu â chynnwys cyfryngau cymdeithasol SSCE Cymru: ail-drydaru gwybodaeth briodol i deuluoedd a thagio SSCE Cymru yng ngweithgareddau’r ysgol sy’n gysylltiedig â chefnogi Plant y Lluoedd Arfog neu ymgysylltu â chymuned y Lluoedd Arfog. |  |
| 1.2.10 | Cynnal fforymau’r Lluoedd Arfog yn rheolaidd yn yr ysgol, i drafod sut gall yr ysgol gydweithio ac ymgysylltu â’r Lluoedd Arfog i gefnogi plant y Lluoedd Arfog. Ystyried gwahodd rhieni plant y Lluoedd Arfog, aelodau eraill o gymuned y Lluoedd Arfog, ysgolion eraill gyda phlant y Lluoedd Arfog ar y gofrestr a sefydliadau cymorth / elusennau. |  |
| Cyf. | Camau gweithredu / gweithgareddau Aur a argymhellir | P6C3T1#y1 |
| 1.3.1 | Trefnu a chynnal digwyddiadau neu ddiwrnodau llawn hwyl i'r teulu ar thema’r Lluoedd Arfog, gan wahodd yr uned/ganolfan leol i gymryd rhan a chefnogi’r gweithgareddau yn ystod y digwyddiad. |  |
| 1.3.2 | Cysylltu â [Never Such Innocence](https://www.neversuchinnocence.com/workshops) ynglŷn â chynnal gweithdy barddoniaeth, celf ac ysgrifennu caneuon gyda phlant y Lluoedd Arfog a’u cyfoedion. |  |
| 1.3.3 | Nodi Cefnogwr y Lluoedd Arfog yr awdurdod lleol a gwahodd yr unigolyn i’r ysgol i gwrdd â phlant y Lluoedd Arfog. Eu helpu i gael dealltwriaeth o beth mae’r ysgol yn ei wneud i gefnogi cymuned y Lluoedd Arfog. |  |
| Unrhyw gamau gweithredu/ gweithgareddau eraill? | | |
|  | | |
| Nodiadau | | |
|  | | |

|  |  |  |
| --- | --- | --- |
| **2. Profiadau plant y Lluoedd Arfog** | | |
| Cyf. | Camau gweithredu / gweithgareddau Efydd a argymhellir | P104C3T2#y1 |
| 2.1.1 | Darllen adran 2 y [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am brofiadau plant y Lluoedd Arfog. |  |
| **2.1.2\*** | Canfod aelod o staff i fod yn ‘Gefnogwr Plant Lluoedd Arfog yr Ysgol’ a’r prif gyswllt gyda SSCE Cymru. Dylai’r unigolyn hwn ymgysylltu gyda SSCE Cymru i gael gwybodaeth, cyngor a chefnogaeth briodol, a chael ei adnabod fel prif gyswllt i deuluoedd y Lluoedd Arfog o fewn cymuned yr ysgol. *(Dyletswydd Cyfamod y Lluoedd Arfog - 3E)* |  |
| 2.1.3 | Cynnal trafodaethau gyda phlant y Lluoedd Arfog i gael dealltwriaeth o’u profiadau ac anghenion. Ystyried defnyddio Adnodd 8 [SSCE Cymru. TEMPLED: Dod i adnabod plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) ac [Adnodd 13 SSCE Cymru. ARWEINIAD/TEMPLED: Llais y disgybl plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) i’ch cefnogi. |  |
| 2.1.4 | Sefydlu gweithdrefnau er mwyn i’r ysgol allu bod yn ymwybodol o’r adegau mae rhiant / rheini plentyn y Lluoedd Arfog yn cael ei adleoli / eu hadleoli. Os yn briodol, cael gwybodaeth am eu dyddiad dychwelyd, ble maent yn mynd, beth fyddant yn ei wneud a gyda phwy. *(Dyletswydd Cyfamod y Lluoedd Arfog - 3D)* |  |
| 2.1.5 | Sefydlu proses i gyfathrebu gyda staff yr ysgol ynglŷn â chyfnodau estynedig ar wahân, i sicrhau fod yr ysgol yn parhau i fod yn amgylchedd diogel, sensitif a charedig. *(Dyletswydd Cyfamod y Lluoedd Arfog - 3D)* |  |
| 2.1.6 | Sicrhau bod plant y Lluoedd Arfog a rhieni yn ymwybodol o unrhyw gefnogaeth ychwanegol y gall yr ysgol ei chynnig i blentyn y Lluoedd Arfog. Fe allai hyn gynnwys clybiau gwaith cartref a gweithgareddau allgyrsiol a allai helpu i oresgyn y rhwystrau a wynebir gan y teulu yn ystod cyfnodau ar wahân. Ystyried defnyddio Adnodd 6b SSCE Cymru. TEMPLED: Pecyn croesawu’r ysgol i rieni/gofalwyr i rannu’r wybodaeth yma. |  |
| 2.1.7 | Mabwysiadu system cymorth cyfeillion/cymheiriaid i helpu plant y Lluoedd Arfog newydd i ymgartrefu yng nghymuned yr ysgol. *(Dyletswydd Cyfamod y Lluoedd Arfog - 3E)* |  |
| 2.1.8 | Nodi ffyrdd i gadw bywyd yn yr ysgol mor “arferol” â phosibl, er mwyn sicrhau sefydlogrwydd i blant y Lluoedd Arfog yn ystod cyfnod o ail-leoli. Trefnu cyfarfodydd dal i fyny gydag aelod allweddol o staff. Gweler [Adnodd 9 SSCE Cymru: TEMPLEDI: Dyddiadur plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) ar gyfer enghraifft o adnoddau. |  |
| Cyf. | Camau gweithredu / gweithgareddau Arian a argymhellir | P6C3T1#y1 |
| 2.2.1 | Nodi ffyrdd y gall plentyn y Lluoedd Arfog gyfathrebu gyda’i riant / rhieni pan maent ar wahân; er enghraifft, drwy ddefnyddio gwasanaeth post [INtouch](https://www.gov.uk/government/publications/intouch-mail-service-for-uk-armed-forces-personnel-service-guide) y Weinyddiaeth Amddiffyn. Ystyried mai’r unig amser y gallai personél y Lluoedd Arfog fod ar gael i siarad ar y ffôn / dros fideo yw yn ystod oriau ysgol oherwydd y gwahanol barthau amser. Defnyddio dulliau cyfathrebu eraill, megis ysgrifennu, os yw polisïau Rheoliad Diogelu Data Cyffredinol yn caniatáu hynny. |  |
| 2.2.2 | Defnyddio offer, adnoddau a llyfrau lloffion [Reading Force](https://www.readingforce.org.uk/) i gadw teuluoedd y Lluoedd Arfog yn agos ac yn gysylltiedig trwy ddarllen ar y cyd. |  |
| 2.2.3 | Annog rhieni nad ydynt yn gwasanaethu i gymryd rhan yng ngweithgareddau’r ysgol, er mwyn sicrhau eu bod yn teimlo eu bod yn cael eu cefnogi gan yr ysgol a’r gymuned leol. |  |
| 2.2.4 | Sefydlu polisi absenoldeb clir yn ystod y tymor ar gyfer teuluoedd y Lluoedd Arfog a'i hyrwyddo ar wefan yr ysgol, er mwyn caniatáu i blant y Lluoedd Arfog gael amser gyda'u rhiant/rhieni ar ôl cyfnodau ar wahân. *(Dyletswydd Cyfamod y Lluoedd Arfog - 3G)* |  |
| 2.2.5 | Defnyddio offer ac adnoddau [Little Troopers at School](https://www.littletroopers.net/little-troopers-at-school/) i gefnogi plant y Lluoedd Arfog i oresgyn heriau. |  |
| 2.2.6 | Rhoi gwybodaeth berthnasol i deuluoedd newydd y Lluoedd Arfog er mwyn sicrhau cyfnod pontio esmwyth. Gweler [Adnodd 6 SSCE Cymru. TEMPLEDI: Pecyn croeso yr ysgol](https://sscecymru.co.uk/en/resources/school-toolkit-and-tools/#toolsforschools) am enghraifft. |  |
| **2.2.7\*** | Cysylltu gyda [Swyddog Arweiniol Cyfranogi SSCE Cymru](https://sscecymru.co.uk/en/about-ssce-cymru/meet-the-team/joanna-wolfe/) i archwilio dewisiadau ar gyfer gwrando ar blant y Lluoedd Arfog. |  |

|  |  |  |
| --- | --- | --- |
| Cyf. | Camau gweithredu / gweithgareddau Aur a argymhellir | P6C3T1#y1 |
| **2.3.1\*** | Dathlu Mis y Plentyn Milwrol ym mis Ebrill (yn defnyddio [canllawiau SSCE Cymru](https://sscecymru.co.uk/en/events/month-of-the-military-child/) i gael syniadau am weithgareddau i’w cynnal a ffyrdd i ddathlu drwy gydol y mis). |  |
| **2.3.2\*** | Sefydlu proses ar gyfer gwrando ar blant y Lluoedd Arfog a chreu cyfleoedd iddynt allu rhannu eu profiadau. *(Dyletswydd Cyfamod y Lluoedd Arfog – 3E)*  Gweler [Adnodd 13 SSCE Cymru. ARWEINIAD/TEMPLEDI: Llais disgyblion plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) fel enghraifft. |  |
| 2.3.3 | Nodi plant y Lluoedd Arfog a fyddai â diddordeb mewn bod yn [Llysgenhadon Plant y Lluoedd Arfog](https://sscecymru.co.uk/en/service-children/clubs-and-ambassadors/) a chysylltu gyda Swyddog Arweiniol Cyfranogi SSCE Cymru gyda’u manylion. |  |
| 2.3.4 | Defnyddio [canllawiau UCAS Cynghrair SCiP](https://www.scipalliance.org/resources/ucas-guidance) i gefnogi plant y Lluoedd Arfog gyda dathlu a chofleidio eu profiadau o fod yn rhan o deulu y Lluoedd Arfog wrth wneud cais ar gyfer prifysgol. |  |
| Unrhyw gamau gweithredu/ gweithgareddau eraill? | | |
|  | | |
| Nodiadau | | |
|  | | |

|  |  |  |
| --- | --- | --- |
| **3. Addysg yng Nghymru** | | |
| Cyf. | Camau gweithredu / gweithgareddau Efydd a argymhellir | P202C3T3#y1 |
| 3.1.1 | Darllen adran 3 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am addysg yng Nghymru a sut mae’n effeithio ar blant y Lluoedd Arfog. |  |
| **3.1.2\*** | Sicrhau bod yr aelodau staff perthnasol yn cwblhau modiwlau [e-ddysgu SSCE Cymru](https://sscecymru.co.uk/en/resources/ssce-cymru-e-learning/). Fe ddylai hyn gynnwys aelod o’r Uwch Dîm Arwain, Cefnogwr Plant Lluoedd Arfog yr Ysgol, y Cydlynydd ADY ac aelod o’r tîm bugeiliol. *(Dyletswydd Cyfamod y Lluoedd Arfog - 3B)* |  |
| 3.1.3 | Cynnal cyflwyniadau sy’n codi ymwybyddiaeth mewn gwasanaethau ysgol a chyfarfodydd staff ysgol / llywodraethwyr / CRhA i rannu profiadau plant y Lluoedd Arfog a theuluoedd y Lluoedd Arfog. Gweler [Adnodd 11 SSCE Cymru: TEMPLED: Cyflwyniad profiad plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) fel enghraifft. |  |
| 3.1.4 | Rhannu [Canllaw i Deuluoedd Gwasanaeth y Lluoedd Arfog SSCE Cymru](https://sscecymru.co.uk/en/resources/service-family-guide/) gyda theuluoedd y Lluoedd Arfog. |  |
| 3.1.5 | Datblygu cyfleoedd i deuluoedd sy’n byw yng Nghymru am y tro cyntaf, i gymryd rhan mewn gweithgareddau a digwyddiadau sy’n gysylltiedig â’r diwylliant Cymreig a’r Gymraeg. Er enghraifft, arddangosfeydd Cymraeg yn yr ysgol, perfformiadau ysgol yn cael eu rhannu gyda’r gymuned, gwersi Cymraeg i deuluoedd a darparu ystod o lyfrau darllen Cymraeg i’w defnyddio gartref. |  |
| 3.1.6 | Creu strategaeth i nodi bylchau mewn dysgu a chynnal gweithgareddau dal i fyny i blant y Lluoedd Arfog. *(Dyletswydd Cyfamod y Lluoedd Arfog - 3D a 3E)* |  |
| 3.1.7 | Sicrhau bod gan eich llyfrgell yn yr ysgol gyfres o’r chwe llyfr Little Troopers dwyieithog, sydd ar gael gan [SSCE Cymru](https://sscecymru.co.uk/en/service-children/learning-welsh/). Ar gyfer ysgolion cynradd yn unig. |  |
| Cyf. | Camau gweithredu / gweithgareddau Arian a argymhellir | P6C3T1#y1 |
| 3.2.1 | Cynnwys llyfrau ac adnoddau yn llyfrgell yr ysgol sy’n hyrwyddo dysgu Cymraeg. Gweler [Adnodd 10 SSCE Cymru. ARWEINIAD: Argymell adnoddau SSCE Cymru Padlet](https://sscecymru.co.uk/en/resources/school-toolkit-and-tools/#toolsforschools) er enghraifft. |  |
| 3.2.2 | Creu arddangosfeydd sy’n hyrwyddo cysylltiad cadarnhaol gyda’r Lluoedd Arfog. Gweler [Adnodd 12 SSCE Cymru. ARWEINIAD: Arddangosfa ysgol - hyrwyddo cefnogaeth yr ysgol i blant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) er enghraifft o adnoddau. |  |
| 3.2.3 | Annog rhieni i ymgysylltu â deunyddiau Cymraeg sydd ar gael ar [wefan SSCE Cymru](https://sscecymru.co.uk/en/service-children/learning-welsh/) ac adnoddau ar-lein Cymraeg eraill a nodir yn astudiaeth achos SSCE Cymru [Ysgol Y Tywyn (Ynys Môn) - Plant y Lluoedd Arfog sy’n dysgu Cymraeg.](https://sscecymru.co.uk/en/resources/good-practice/welsh/ysgol-y-tywyn-isle-of-anglesey-service-children-learning-welsh/) |  |
| 3.2.4 | Sefydlu proses ar gyfer plant y Lluoedd Arfog sy’n dysgu Cymraeg am y tro cyntaf. Ystyried pryd mae’n briodol datgymhwyso Plant y Lluoedd Arfog o arholiadau Cymraeg. *(Dyletswydd Cyfamod y Lluoedd Arfog - 3D)* |  |
| 3.2.5 | Cwrdd ag ysgolion eraill i nodi'r anghenion yn yr ardal leol, trafod arfer da a chydweithio i gefnogi plant y Lluoedd Arfog. |  |
| Cyf. | Camau gweithredu / gweithgareddau Aur a argymhellir | P6C3T1#y1 |
| 3.3.1 | Nodi sut mae cymuned yr ysgol yn croesawu [Confensiwn y Cenhedloedd Unedig ar Hawliau’r Plentyn (CCUHP)](https://www.childcomwales.org.uk/united-nations-convention-on-the-rights-of-the-child-full-text/). Sut y gellir cefnogi hyn a/neu ei ddatblygu mewn perthynas â chefnogi plant y Lluoedd Arfog i sicrhau eu bod yn cael eu clywed (erthygl 12)? |  |
| 3.3.2 | Ystyried cynnig trefniadau amgen ar gyfer nosweithiau rheini (dyddiadau / cyfarfodydd dros y we’) ar gyfer swyddogion y Lluoedd Arfog a chyn-filwyr na fyddant efallai'n gallu bod yn bresennol. |  |
| 3.3.3 | Defnyddio apiau cyfathrebu (e.e. ClassDojo/Slack) a thudalennau cyfryngau cymdeithasol i ymgysylltu â theuluoedd y Lluoedd Arfog a rhannu gwybodaeth sy’n arddangos bod amgylchedd yr ysgol yn croesawu’r Lluoedd Arfog ac y gallai helpu teuluoedd i ymgartrefu mewn ardal newydd. |  |
| 3.3.4 | Ychwanegu plant y Lluoedd Arfog at grwpiau o ddisgyblion y mae eu cyrhaeddiad a'u cynnydd yn cael ei fonitro. |  |

|  |
| --- |
| Unrhyw gamau gweithredu/ gweithgareddau eraill? |
|  |
| Nodiadau |
|  |

|  |  |  |
| --- | --- | --- |
| **4. Data plant y lluoedd arfog a derbyniadau ysgol** | | |
| Cyf. | Camau gweithredu / gweithgareddau Efydd a argymhellir | P293C3T4#y1 |
| 4.1.1 | Darllen adran 4 Pecyn Gwaith i [Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am ddata a derbyniadau ysgol plant y Lluoedd Arfog. |  |
| **4.1.2\*** | Sefydlu proses ar gyfer casglu data ar blant y Lluoedd Arfog. Nodi plant y Lluoedd Arfog yn yr ysgol sy’n dod o dan y ddau ddiffiniad a ddarperir yn [Adnodd 4 SSCE Cymru. TEMPLEDI: Casglu Data](https://sscecymru.co.uk/en/resources/school-toolkit-and-tools/#toolsforschools) *(Dyletswydd Cyfamod y Lluoedd Arfog – 3B)* |  |
| 4.1.3 | Ychwanegu cwestiwn at y ffurflenni cofrestru i’r ysgol, gan roi cyfle i rieni nodi plentyn y Lluoedd Arfog. Er enghraifft: “Ydi’r plentyn yn aelod o deulu y Lluoedd Arfog?” (Plentyn y mae ei riant/rieni *yn gwasanaethu neu wedi gwasanaethu* yn y Llynges Frenhinol / Môr-Filwyr Brenhinol / y Fyddin Brydeinig, Yr Awyrlu Brenhinol neu fel Milwr Wrth Gefn)”. *(Dyletswydd Cyfamod y Lluoedd Arfog - 3B)* |  |
| 4.1.4 | Sicrhau pontio esmwyth i mewn ac allan o’r ysgol drwy ddefnyddio [Adnodd 5 SSCE Cymru. RHESTRAU GWIRIO: Pontio i mewn ac allan o’r ysgol](https://sscecymru.co.uk/en/resources/school-toolkit-and-tools/#toolsforschools) ac [Adnodd 7 SSCE Cymru. TEMPLED: Gwybodaeth am newid ysgol i blant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools). Achub ar y cyfle i ganfod mwy am y myfyriwr, unrhyw anghenion ychwanegol, y gefnogaeth sydd mewn lle, cynnydd a chyrhaeddiad ac ati. *(Dyletswydd Cyfamod y Lluoedd Arfog - 3D, 3E a 3H)* |  |
| 4.1.5 | Wrth symud ysgol, dylid defnyddio [Adnodd 6 SSCE Cymru. TEMPLEDI: Pecynnau croeso ysgolion](https://sscecymru.co.uk/en/resources/school-toolkit-and-tools/#toolsforschools), [Adnodd 8 SSCE Cymru. TEMPLED: Dod i adnabod plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) ac [Adnodd 9 SSCE Cymru. TEMPLEDI: Llyfryn plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) i gefnogi plant wrth baratoi ar gyfer y cyfnod pontio, yn cynnwys cefnogi cyfathrebu gyda a / neu ymweliadau i ysgol newydd. *(Dyletswydd Cyfamod y Lluoedd Arfog - 3D, 3E a 3H)* |  |
| 4.1.6 | Wrth groesawu plentyn newydd, dylid defnyddio [Adnodd 8 SSCE Cymru. TEMPLED: Dod i adnabod plentyn y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) i gael dealltwriaeth o’u profiadau, diddordebau ac anghenion. Trefnu sesiynau dal i fyny i’w cefnogi yn ystod y cyfnod pontio. |  |
| 4.1.7 | Sicrhau bod yr holl staff gweinyddol yn ymwybodol o bwysigrwydd casglu a chynnal data ar blant y Lluoedd Arfog. Ystyried cynnwys yr aelodau staff yma mewn unrhyw hyfforddiant ar brofiadau plant y Lluoedd Arfog. |  |
| 4.1.8 | Rhoi gwybod i SSCE Cymru o nifer y plant Lluoedd Arfog yn yr ysgol yn flynyddol trwy lenwi'r ffurflen ar-lein [yma](https://sscecymru.co.uk/en/data-collection/). |  |
| Cyf. | Camau gweithredu / gweithgareddau Arian a argymhellir | P293C3T4#y1 |
| 4.2.1 | Ychwanegu baner ‘plentyn y Lluoedd Arfog’ ar system rheoli data’r ysgol er mwyn monitro ac olrhain cynnydd a chyrhaeddiad. *(Dyletswydd Cyfamod y Lluoedd Arfog - 3B a 3D)* |  |
| 4.2.2 | Annog teuluoedd y Lluoedd Arfog i gofrestru gyda [Thîm Ymgynghorol Addysg](https://sscecymru.co.uk/en/resources/directory-of-support/education-advisory-team/) y Weinyddiaeth Amddiffyn os oes ganddynt blentyn ag Anghenion Dysgu Ychwanegol (neu gyfatebol - defnyddir gwahanol derminoleg ledled y DU), oherwydd fe allant gael cefnogaeth trwy unrhyw gyfnodau pontio. |  |
| 4.2.3 | Cynnwys gwybodaeth ar wefan yr ysgol, gan roi diffiniad o blentyn y Lluoedd Arfog, gwybodaeth SSCE Cymru, pwy i gysylltu â nhw yn yr ysgol am gefnogaeth a sut a pham y caiff data plant y Lluoedd Arfog ei gasglu. Gweler [Adnodd 3 SSCE Cymru. TEMPLED: Cefnogaeth i blant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) fel enghraifft. |  |

|  |
| --- |
| Unrhyw gamau gweithredu/ gweithgareddau eraill? |
|  |
| Nodiadau |
|  |

|  |  |  |
| --- | --- | --- |
| **5. Iechyd meddwl a lles** | | |
| Cyf. | Camau gweithredu / gweithgareddau Efydd a argymhellir | P362C3T6#y1 |
| 5.1.1 | Darllen adran 5 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am gefnogaeth iechyd meddwl a lles sy’n berthnasol i blant y Lluoedd Arfog. |  |
| 5.1.2 | Ystyried sut y gallai eich agwedd strategol tuag at iechyd meddwl a lles ym mhob rhan o gymuned yr ysgol gynnwys ystyriaeth benodol o brofiadau unigryw plant y Lluoedd Arfog. *(Dyletswydd Cyfamod y Lluoedd Arfog - 3E)* |  |
| 5.1.3 | Sicrhau bod yr holl staff yn ymwybodol o’r broses ymsefydlu a’r gefnogaeth sydd ei hangen ar gyfer plant y Lluoedd Arfog newydd sy’n ymuno â’r ysgol. |  |
| 5.1.4 | Darparu arddangosfa gyda’r gefnogaeth a’r cyngor sydd ar gael o fewn eich lleoliad; er enghraifft, rhifau ffôn cwnsela, manylion cyswllt yr ysgol a manylion staff arweiniol, a grwpiau a chlybiau lleol i ymuno â nhw. |  |
| 5.1.5 | Creu “man diogel” dynodedig y mae plant y Lluoedd Arfog yn gwybod y gallant fynd yno os oes arnynt angen amser i ffwrdd o’r ystafell ddosbarth. *(Dyletswydd Cyfamod y Lluoedd Arfog - 3E)* |  |
| 5.1.6 | Edrych ar wefan yr awdurdod lleol am wybodaeth ar:   * Gwasanaeth gwybodaeth i deuluoedd * Seicoleg addysg * Gwasanaethau cwnsela * Cefnogaeth ymddygiad * Lles addysg * Gwasanaethau cymdeithasol * Gwasanaethau ieuenctid |  |
| Cyf. | Camau gweithredu / gweithgareddau Arian a argymhellir | P362C3T6#y1 |
| 5.2.1 | Datblygu a hyfforddi staff allweddol mewn strategaethau iechyd a lles priodol i gefnogi plant y Lluoedd Arfog a sefydlu gweithgareddau yn yr ysgol; er enghraifft, Adfer wedi Trawma, Thrive, ELSA, Nurture, cwnsela. |  |
| 5.2.2 | Cynnal [gweithdy Little Troopers](https://sscecymru.co.uk/en/resources/little-troopers-virtual-workshops/) dwy awr AM DDIM. Ar gyfer ysgolion cynradd yn unig. |  |
| 5.2.3 | Codi ymwybyddiaeth o [fideos Little Troopers i rieni](https://www.littletroopers.net/little-troopers-therapy-programme/), [taflenni gweithgaredd Crafty Little Troopers](https://www.littletroopers.net/little-troopers-at-home/resources-for-home/) ac adnoddau eraill i deuluoedd y Lluoedd Arfog. |  |
| Cyf. | Camau gweithredu / gweithgareddau Aur a argymhellir | P362C3T6#y1 |
| 5.3.1 | Ystyried cael gafael ar y [cwrs lles Little Troopers](https://www.littletroopers.net/wellbeing-course/), sy’n para am saith wythnos, a’i ddarparu. Ar gyfer ysgolion cynradd yn unig. |  |
| 5.3.2 | Sicrhau bod staff yn cael cyfleoedd i rannu eu barn a'u teimladau, cyfle i ôl-drafod os ydynt wedi delio â thrafodaethau heriol neu sefyllfaoedd gyda phlant y Lluoedd Arfog. |  |

|  |
| --- |
| Unrhyw gamau gweithredu/ gweithgareddau eraill? |
|  |
| Nodiadau |
|  |

|  |  |  |
| --- | --- | --- |
| **6. Gweithgareddau allgyrsiol** | | |
| Cyf. | Camau gweithredu / gweithgareddau Efydd a argymhellir | P437C3T8#y1 |
| 6.1.1 | Darllen adran 6 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am ddarpariaeth i ieuenctid sy’n berthnasol i blant y Lluoedd Arfog. |  |
| 6.1.2 | Defnyddio [Adnodd 13 SSCE Cymru. ARWEINIAD/TEMPLED: Llais y disgybl ar gyfer plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) i glywed gan blant y Lluoedd Arfog a deall pa weithgareddau allgyrsiol yr hoffen nhw eu cael. |  |
| 6.1.3 | Canfod pa weithgareddau allgyrsiol sydd ar gael yn yr ardal leol drwy gysylltu â sefydliadau perthnasol. Gweler [Cyfeiriadur Cefnogaeth SSCE Cymru](https://sscecymru.co.uk/en/resources/directory-of-support/). |  |
| 6.1.4 | Hyrwyddo gweithgareddau allgyrsiol i annog plant y Lluoedd Arfog i ymgysylltu â’r ddarpariaeth leol sydd ar gael. |  |
| Cyf. | Camau gweithredu / gweithgareddau Arian a argymhellir | P437C3T8#y1 |
| 6.2.1 | Archwilio cefnogaeth neu gyfleoedd ariannu, a datblygu gweithgareddau a digwyddiadau sydd ar gael i’ch lleoliad. Gweler [gwefan SSCE Cymru](https://sscecymru.co.uk/en/schools-las/funding/) am fwy o fanylion. |  |
| 6.2.2 | Ymgysylltu â [Chymdeithas Lluoedd Arfog Wrth Gefn a Chadetiaid Cymru](https://www.gov.uk/guidance/the-reserve-forces-and-cadets-association-for-wales) a hyrwyddo’r manteision o fod yn gadet. Ar gyfer ysgolion uwchradd yn unig. |  |
| 6.2.3 | Creu cyfleoedd i blant y Lluoedd Arfog gael eu cynrychioli ar gyngor / fforwm ieuenctid yr ysgol. |  |
| 6.2.4 | Datblygu cysylltiadau i fynychu digwyddiadau yn y gymuned leol; er enghraifft, grwpiau cyn-filwyr, unedau a safleoedd Lluoedd Arfog lleol, [Coleg Paratoi Cymhelliant ar gyfer Hyfforddiant](https://sscecymru.co.uk/en/resources/directory-of-support/motivational-preparation-college-for-training-mpct/)  a gwasanaethau coffa. |  |
| 6.2.5 | Sefydlu darpariaeth allgyrsiol sy’n seiliedig ar ganlyniad eitem 6.1.2. |  |
| 6.2.6 | Ymgysylltu â lleoliadau Addysg Uwch ac Addysg Bellach lleol i weld a ydynt yn gallu cynnig digwyddiadau ar gyfer plant y Lluoedd Arfog; er enghraifft, diwrnodau estyn allan yn canolbwyntio ar blant y Lluoedd Arfog. |  |
| Cyf. | Camau gweithredu / gweithgareddau Aur a argymhellir | P437C3T8#y1 |
| 6.3.1 | Trefnu digwyddiad agored a gwahodd pob sefydliad allgyrsiol lleol i ddod gyda stondinau a gwybodaeth; ystyried trefnu ar y cyd ag ysgolion eraill. |  |
| 6.3.2 | Ymchwilio i gyfleoedd i blant y Lluoedd Arfog gael eu cynrychioli ar gyngor / fforwm ieuenctid yr awdurdod lleol. |  |
| Unrhyw gamau gweithredu/ gweithgareddau eraill? | | |
|  | | |
| Nodiadau | | |
|  | | |

|  |  |  |
| --- | --- | --- |
| **7. Cyllid** | | |
| Cyf. | Camau gweithredu / gweithgareddau Efydd a argymhellir | P512C3T10#y1 |
| 7.1.1 | Darllen adran 7 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am gyllid i gefnogi plant y Lluoedd Arfog. |  |
| 7.1.2 | Gweler [astudiaethau achos SSCE Cymru](https://sscecymru.co.uk/en/resources/good-practice/) am enghreifftiau o arfer da wrth ddefnyddio cyllid i gefnogi plant y Lluoedd Arfog. |  |
| 7.1.3 | Defnyddio’r ddogfen [cyngor ar gyllid SSCE Cymru](https://sscecymru.co.uk/en/schools-las/funding/) i gael cyngor a chefnogaeth wrth wneud cais am gyllid. |  |
| 7.1.4 | Meithrin dealltwriaeth gref o brofiadau plant y Lluoedd Arfog mewn addysg a'r effaith ar eu haddysg, y gellid ei gyflawni drwy:   * Fonitro lefelau cyrhaeddiad a chynnydd plant y Lluoedd Arfog o'u cymharu â phlant nad ydynt yn blant y Lluoedd Arfog * Monitro a gwerthuso iechyd meddwl a lles plant y Lluoedd Arfog o'u cymharu â phlant nad ydynt yn blant y Lluoedd Arfog * Defnyddio [Adnodd 8 SSCE Cymru. TEMPLED: Dod i adnabod plant y Lluoedd Arfog](https://sscecymru.co.uk/en/resources/school-toolkit-and-tools/#toolsforschools) ac Adnodd 9 SSCE Cymru. ARWEINIAD/TEMPLED: Llais disgyblion plant y Lluoedd Arfogi gynnal trafodaethau gyda phlant y Lluoedd Arfog * Cynnal holiaduron gyda rhieni plant y Lluoedd Arfog. * Creu cyfleoedd ar gyfer trafodaethau agored gydag athrawon a staff cefnogi am yr heriau y mae plant y Lluoedd Arfog yn eu hwynebu * Adolygu ac archwilio sgiliau a gwybodaeth staff yn unol â’r heriau a amlinellwyd uchod, a datblygu cyfleoedd hyfforddi i uwchsgilio aelodau staff; er enghraifft, Adfer ar ôl Trawma, Thrive, ELSA, Nurture, cwnsela * Sicrhau bod cymuned gyfan yr ysgol yn ymwybodol o'r buddion a'r heriau o fod yn rhan o deulu’r Lluoedd Arfog. |  |
| Cyf. | Camau gweithredu / gweithgareddau Arian a argymhellir | P512C3T10#y1 |
| 7.2.1 | Gwneud cais am gyllid mewn ymateb i’r anghenion sydd wedi cael eu nodi. Gweler [Cyngor ar Gyllid SSCE Cymru](https://sscecymru.co.uk/en/schools-las/funding/) am syniadau ar gyfer ariannu prosiectau. |  |
| 7.2.2 | Mynd at ysgolion eraill i drafod cynlluniau ar gyfer ceisiadau ariannu; ceisio cyngor, rhannu enghreifftiau o arfer da ac archwilio cyfleoedd ar gyfer cynigion clwstwr. |  |
| 7.2.3 | Cysylltu â’r [tîm SSCE Cymru](https://sscecymru.co.uk/en/about-ssce-cymru/meet-the-team/) er mwyn cael cefnogaeth gyda syniadau ariannu a cheisiadau. |  |
| Unrhyw gamau gweithredu/ gweithgareddau eraill? | | |
|  | | |
| Nodiadau | | |
|  | | |

|  |  |  |
| --- | --- | --- |
| **8. Ymchwil a thystiolaeth** | | |
| Cyf. | Camau gweithredu / gweithgareddau Efydd a argymhellir | P564C3T11#y1 |
| 8.1.1 | Darllen adran 8 [Pecyn Gwaith i Ysgolion SSCE Cymru](https://sscecymru.co.uk/media/fivnsi4w/ssce-cymru-school-toolkit-e.pdf) i gael gwybodaeth am waith ymchwil a thystiolaeth ynglŷn â phlant y Lluoedd Arfog. |  |
| 8.1.2 | Adolygu [ymchwil SSCE Cymru](https://sscecymru.co.uk/en/research/ssce-cymru-evidence/) i gael dealltwriaeth o anghenion a phrofiadau plant y Lluoedd Arfog yng Nghymru, yn seiliedig ar farn [plant y Lluoedd Arfog](https://sscecymru.co.uk/media/dt5haobb/ssce-cymru-listening-to-our-service-children-2020-findings-e.pdf), [ysgolion](https://sscecymru.co.uk/media/osrpgire/ssce-cymru-school-survey-2019-findings-e.pdf) a [rhieni / gofalwyr](https://sscecymru.co.uk/media/tmnftlqy/ssce-cymru-parent-carer-survey-2020-findings-e.pdf), i ddatblygu dull gweithredu sy’n seiliedig ar dystiolaeth i gefnogi plant y Lluoedd Arfog. |  |
| **8.1.3\*** | Cofrestru â [Phecyn Gwaith Bywydau Ffyniannus Cynghrair SCiP](https://www.scipalliance.org/thriving-lives-toolkit)  ac ymgysylltu â’i gynnwys. |  |
| Cyf. | Camau gweithredu / gweithgareddau Arian a argymhellir | P564C3T11#y1 |
| 8.2.1 | Ystyried sut y gall canfyddiadau ymchwil effeithio ar y gefnogaeth y mae’r ysgol yn ei chynnig i blant y Lluoedd Arfog. A oes unrhyw ganfyddiadau sy'n berthnasol i amgylchiadau'r ysgol, lle gallech ystyried eu gweithredu? |  |
| 8.2.2 | Cysylltu â chlystyrau ysgolion a darparwyr addysg bellach ac addysg uwch er mwyn cefnogi cyfnodau pontio gwell i addysg a thrwy addysg i blant y Lluoedd Arfog. |  |
| **8.2.3\*** | Cwblhau [Pecyn Gwaith Bywydau Ffyniannus Cynghrair SCiP](https://www.scipalliance.org/thriving-lives-toolkit), gan ddarparu hunanasesiad o gefnogaeth yr ysgol ar gyfer plant y Lluoedd Arfog ym mhob un o’r 7 egwyddor, ac ymrwymo i gynnal adolygiad blynyddol. |  |
| Cyf. | Camau gweithredu / gweithgareddau Aur a argymhellir | P564C3T11#y1 |
| 8.3.1 | Cysylltu ag SSCE Cymru ynglŷn â chymryd rhan yng nghyfarfodydd [Cynghrair SCiP – Canolfan Cymru](https://sscecymru.co.uk/en/research/scip-alliance/). |  |
| **8.3.2\*** | Gweithredu camau a nodwyd drwy [Becyn Gwaith Bywydau Ffyniannus Cynghrair SCiP](https://www.scipalliance.org/thriving-lives-toolkit) i ddatblygu’r statws “datblygu” neu “sefydlu” ar gyfer y 7 egwyddor. *(Dyletswydd Cyfamod y Lluoedd Arfog - 3E)* |  |
| 8.3.3 | Cynnal eich gwaith ymchwil eich hun i anghenion plant / teuluoedd y Lluoedd Arfog a/neu staff yn yr ysgol neu’r lleoliad. Defnyddio [tîm SSCE Cymru](https://sscecymru.co.uk/en/about-ssce-cymru/meet-the-team/) i gael cefnogaeth. |  |
| Unrhyw gamau gweithredu/ gweithgareddau eraill? | | |
|  | | |
| Nodiadau | | |
|  | | |